**LĒMUMS**

Liepājā

|  |  |
| --- | --- |
| 2024. gada 17. oktobrī | Nr.411/10  (prot. Nr.10, 25.§) |

Par kopīpašuma domājamo daļu

Imantas ielā 12 atsavināšanu

Lai realizētu īpašnieku tiesības par kopīpašumā esošā īpašuma daļas atsavināšanu un pārbūvi, pamatojoties uz Pašvaldību likuma 10. panta pirmās daļas 16. punktu, Dzīvokļa īpašuma likuma 16. panta pirmo daļu un otrās daļas 1. punktu, Publiskas personas mantas atsavināšanas likuma 3. panta pirmās daļas 2. punktu, 5.  panta pirmo un piekto daļu, izskatot dzīvokļa [..] Imantas ielā 12 īpašnieka [..] 2024. gada 2. septembra iesniegumu, kā arī dzīvojamās mājas Imantas ielā 12, Liepājā dzīvokļu īpašnieku kopības 2024. gada 16. augusta lēmumu, izskatot sertificēta nekustamo īpašumu vērtētāja Riharda Dzeņa (vērtētāja sertifikāts Nr.69) 2024. gada 29. augusta vērtējumu "Par nekustamā īpašuma Liepājā, Imantas ielā 12, daļa no koplietošanas telpas ēkas jumta stāvā (bēniņu telpa), tirgus vērtības aprēķināšanu", Liepājas valstspilsētas pašvaldības Dzīvojamo māju privatizācijas komisijas 2024. gada 18. septembra lēmumu (sēdes protokols Nr.32/2.2.20), Liepājas valstspilsētas pašvaldības domes pastāvīgās Attīstības komitejas 2024. gada 10. oktobra lēmumu (sēdes protokols Nr.10) un pastāvīgās Finanšu komitejas 2024. gada 10. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Piekrist, ka dzīvojamās mājas Imantas ielā 12, Liepājā dzīvokļa [..] īpašnieks kopīpašumā esošajās telpās veic pārbūvi saskaņā ar dzīvokļu īpašnieku kopības 2024. gada 16. augusta lēmumu, pievienojot kopīpašuma daļu 35,9 m2 platībā (platība var tikt precizēta pēc kadastrālās uzmērīšanas) dzīvokļa īpašumam [..], ja dzīvokļa [..] īpašnieks:

1.1. izstrādā būvniecības dokumentāciju un veic pārbūvi tajā norādītajā termiņā;

1.2. sedz izdevumus, kas saistīti ar iepriekš minēto pārbūvi un rekonstrukciju, kā arī visas tai nepieciešamās dokumentācijas sagatavošanu un reģistrēšanu atbilstoši spēkā esošajiem normatīvajiem aktiem;

1.3. līdz 2024. gada 24. novembrim ieskaita Liepājas Nekustamā īpašuma pārvaldei, reģistrācijas Nr.90002066769, akciju sabiedrība "SEB banka", konts Nr.LV12UNLA0050007588848, maksu par kopīpašuma domājamo daļu atsavināšanu proporcionāli Liepājas valstspilsētas pašvaldības domājamās daļas samazinājumam;

1.4. pēc pārbūves un rekonstrukcijas veic nekustamā īpašuma kopīpašuma domājamo daļu aktualizāciju Valsts zemes dienestā;

1.5. par saviem līdzekļiem veic lēmuma 1. punktā minēto ar pārbūvi saistīto izmaiņu reģistrāciju zemesgrāmatā attiecībā uz visiem dzīvokļu īpašumiem.

2. Apstiprināt lēmuma 1. punktā minētajam dzīvokļa īpašumam pievienoto kopīpašuma domājamo daļu atsavināšanas nosacīto cenu 241,78 EUR (divi simti četrdesmit viens *euro* un 78 centi).

3. Pilnvarot Liepājas Nekustamā īpašuma pārvaldes vadītāju parakstīt vienošanos par kopīpašuma domājamo daļu atsavināšanu un pievienošanu šī lēmuma 1. punktā minētajam dzīvokļa īpašumam, ja dzīvokļa [..] īpašnieks izpilda lēmuma 1. punkta nosacījumus.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Kurzemes rajona tiesai, Finanšu pārvaldei, Liepājas Nekustamā īpašuma pārvaldei (grāmatvedei 1 eks.), Dzīvojamo māju privatizācijas komisijai, Liepājas būvvaldei, Izpilddirektora birojam, atsavināšanas ierosinātājam | |